
Comisia pentru buget,

finanţe şi bănci

Bucureşti,     10.02.04 

Nr. 15

AVIZ

asupra propunerii legislative privind  înfiinţarea comunei Războieni Cetate, judeţul Alba
Cu adresa nr. 655 din 3 februarie 2004, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind  înfiinţarea comunei Războieni Cetate, judeţul Alba.
In urma examinării, în şedinţa din data de 10.02.2004, Comisia, cu unanimitate de voturi, a hotărât respingerea, întrucât, din analiza documentelor prezentate rezultă că pentru această unitate administrativ - teritorială nu au fost îndeplinite condiţiile prevăzute de Legea nr. 3/2000 privind organizarea şi desfăşurarea referendumului, conform căreia “referendumul este valabil dacă la acesta participă cel puţin jumătate plus unul din numărul persoanelor înscrise în listele electorale.”

S-au prezentat la vot 1.184 locuitori cu drept de vot din totalul de 12.816.

Astfel, una din principalele condiţii cerute de lege pentru înfiinţarea de noi unităţi administrativ – teritoriale nu a fost îndeplinită.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

Popescu Luminiţa

